
Nr. 292/1999 

A V I Z

asupra proiectului de Lege pentru aprobarea Ordonanţei Guvernului nr.57/1999 privind obligativitatea avizării de către Ministerul Tineretului şi Sportului a schimbării destinaţiei sau desfiinţării unor baze sportive aparţinând domeniului public sau privat al statului sau al unităţilor administrativ-teritoriale.

In conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, cu proiectul de Lege pentru aprobarea Ordonanţei Guvernului nr.57/1999 privind obligativitatea avizării de către Ministerul Tineretului şi Sportului a schimbării destinaţiei sau desfiinţării unor baze sportive aparţinând domeniului public sau privat al statului sau al unităţilor administrativ-teritoriale, trimis cu adresa nr.292/1999 din 18 aprilie 2001, înregistrată sub nr.551/XVIII/11 din 18 aprilie 2001.

Conform prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat mai sus, în şedinţa din 4 mai 2001 şi au constatat următoarele:

- Ordonanţa Guvernului nr.57/1999, supusă aprobării, are ca obiect de reglementare, obligativitatea avizării de către Ministerul Tineretului şi Sportului a schimbării destinaţiei sau desfiinţării unor baze sportive aparţinând domeniului public sau privat al Statului sau al  unităţii administrativ - teritoriale;

- proiectul de lege a fost adoptat de Camera Deputaţilor la 27 februarie 2001 şi înaintat Senatului în vederea dezbaterii şi adoptării;

- în şedinţa din 5 aprilie 2001, Senatul a  respins proiectul de lege şi în conformitate cu prevederile art.75 din Constituţia României l-a trimis Camerei Deputaţilor pentru o nouă dezbatere.

Faţă de cele constatate  mai sus şi ca urmare a examinării motivelor de respingere invocate de Senat, potrivit cărora prevederile ordonanţei au fost  preluate în prevederile art.79 din Legea  educaţiei fizice şi sportului nr.69/2000, membrii Comisiei juridice, de disciplină şi imunităţi au hotărât, cu majoritate de voturi, să propună respingerea proiectului de lege, supus dezbaterii, ca rămas fără obiect.

În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                         SECRETAR,

          dr. Ionel Olteanu                                  Carmen Dumitriu
        consilier

Panoviciu Georgeta

